Elisabeth Augusta Christiansdatter

Elisabeth Augusta Christiansdatter (Elisabeth Augusta Lindenov; født 28. desember 1623 på Kronborg slott, død 9. august 1677) var datter av kong Christian IV og hans frille Kirsten Munk.Elisabeth Augusta, Dansk biografisk Lexikon. Besøkt 15. desember 2015 De første årene av livet ble hun oppfostret hos sin mormor Ellen Marsvin på Dalum kloster som sine søsken.

Fem år gammel ble hun skysset av sted til det svenske hoffet for å bli oppfostret der, enda forholdet mellom Danmark og Sverige da var svært spent. Og allerede etter ett år sendte kong Christian bud på datteren igjen, men det skyldtes at han var på vei ut av forholdet til moren hennes og ville ha de felles barna rundt seg. 16 år gammel ble Elisabeth Augusta gift med befalingsmannen på Kalundborg slott, senere riksråd Hans Lindenov. Ekteparet fikk et barn: Sophie Amalie Lindenov, enda ekteskapet gikk svært dårlig. Elisabeth Augusta lå i tillegg i stadig konflikt med sine søsken.Bodil Wamberg: Christian IV: En mand under indflydelse, Gads forlag, 1993, ISBN 978-87-12025634 

I Kalundborg fikk Hans Lindenov 11. mai 1640 skjøte på den gården som i dag huser byens museum. Gården het da «Tornhauge» (opprinnelig «Tårnhaven»); i Lindenovs tid fikk den navnet Lindegården.J.S. Møller: Lindegaarden i Kalundborg (s. 38)

Etter morens død arvet Elisabeth Augusta herregården Boller i Jylland i tillegg til Rosenvold, men satt med så stor gjeld - hun ble sagt å være spillegal - at hun måtte selge begge eiendommene. Etter ektefellens død i 1659 ble Elisabeth Augusta tilstått en månedlig pensjon på hundre rigsdaler av sin halvbror Frederik III og deretter av Christian V. Likevel var hun stadig blakk. 

Altertavlen i bruskbarokk var en gave fra Hans Lindenov og Elisabeth Augusta til Kalundborg kirke i 1650. Våpenskjoldene deres bæres av en engel like over nattverdscenen. Altertavlen var den gang umalt, men i 1701 ble den malt med farger som ble restaureret i 1971-72.«Kalundborg kirke»

 Referanser 

Kategori:Kongelige dansker
Kategori:Danske grevinner
Kategori:Fødsler i 1623
Kategori:Dødsfall i 1677